ananddey/assamese-wiki-corpus huggingface dataset:
ডেমি মুৰ

children = ৩ গৰাকী
parents =
awards =
signature = Demi Moore signature.svg

ডেমি মুৰ (ইংৰাজী: Demi Moore; জন্ম: ১১ নৱেম্বৰ, ১৯৬২) এগৰাকী আমেৰিকান অভিনেত্ৰী। আশীৰ দশকত জনপ্ৰিয়তা লাভ কৰাৰ পিছত ১৯৯৫ চনৰ ভিতৰত তেওঁ বিশ্বৰ সৰ্বাধিক পাৰিশ্ৰমিক পোৱা অভিনেত্ৰী হৈ পৰে। তেওঁ লাভ কৰা সন্মানসমূহৰ ভিতৰত এটা গোল্ডেন গ্ল’ব বঁটা, এটা এক্টৰ বঁটা আৰু অস্কাৰ বঁটা, ব্ৰিটিছ একাডেমী চলচ্চিত্ৰ বঁটা তথা এমি বঁটাৰ মনোনয়ন অন্যতম। ২০২৫ চনত তেওঁ টাইম আলোচনীৰ বিশ্বৰ ১০০ গৰাকী আটাইতকৈ প্ৰভাৱশালী ব্যক্তিৰ তালিকাত স্থান লাভ কৰে আৰু সেই বছৰতে হলিউড ৱাক অৱ ফেমত এটা তৰা লাভ কৰে।

মুৰে এগৰাকী মডেল হিচাপে নিজৰ কেৰিয়াৰ আৰম্ভ কৰিছিল আৰু ১৯৮১ চনত ধাৰাবাহিক জেনেৰেল হস্পিটেলৰ অভিনয় শিল্পীৰ দলত যোগদান কৰিছিল। ১৯৮৩ চনত অনুষ্ঠানটো ত্যাগ কৰাৰ পিছত তেওঁ ব্ৰেট পেকৰ সদস্য হিচাপে ব্লেম ইট অন ৰিঅ (১৯৮৪), ছেইণ্ট এলম’ছ ফায়াৰ (১৯৮৫) আৰু এবাউট লাষ্ট নাইট... (১৯৮৬) আদি চলচ্চিত্ৰত অভিনয় কৰি বিশেষ চৰ্চালৈ আহে। ১৯৯০ চনৰ ৰোমাণ্টিক ছবি ঘোষ্টত এগৰাকী শোকগ্ৰস্ত প্ৰেমিকাৰ চৰিত্ৰত কৰা অভিনয়েৰে তেওঁ এগৰাকী তাৰকা হিচাপে আত্মপ্ৰকাশ কৰে। ইয়াৰ পিছত এ ফিউ গুড মেন (১৯৯২), ইন্ডিচেণ্ট প্ৰপোজাল (১৯৯৩) আৰু ডিছক্ল’জাৰ (১৯৯৪) আদিৰ জৰিয়তে তেওঁ অধিক বক্স অফিচ সফলতা লাভ কৰে। ১৯৯৬ চনত ষ্ট্ৰিপটিজ ছবিত অভিনয় কৰিবলৈ তেওঁ সেই সময়ৰ অভূতপূৰ্ব ১২.৫ নিযুত আমেৰিকান ডলাৰ পাৰিশ্ৰমিক লাভ কৰিছিল। অৱশ্যে দ্য স্কাৰলেট লেটাৰ (১৯৯৫), দ্য জুৰৰ (১৯৯৬) আৰু জি.আই. জেন (১৯৯৭) ছবিসমূহে আশানুৰূপ ব্যৱসায় কৰিব নোৱাৰাত তেওঁৰ কামৰ পৰিমাণ যথেষ্ট কমি যায়।

মুৰে মাজে মাজে আৰ্টহাউছ চলচ্চিত্ৰত মুখ্য চৰিত্ৰত অভিনয় কৰিছে; ইয়াৰ লগতে চাৰ্লিজ এঞ্জেলছ: ফুল থ্ৰটল (২০০৩), ববী (২০০৬), মিষ্টাৰ ব্ৰুকছ (২০০৭), মাৰ্জিন কল (২০১১) আৰু ৰাফ নাইট (২০১৭) আদি ছবিত সহযোগী চৰিত্ৰত অভিনয় কৰিছে। টেলিভিছনৰ ক্ষেত্ৰত তেওঁ ইফ দিজ ৱালছ কুড টক (১৯৯৬), এম্পায়াৰ (২০১৭–২০১৮), ফিউড: কেপোট বনাম দ্য সোৱানছ (২০২৪) আৰু লেণ্ডমেন (২০২৪–বৰ্তমান) আদিৰ বাবে পৰিচিত। শেহতীয়াকৈ বডী হৰৰ ছবি দ্য চাবষ্টেন্সত এগৰাকী বয়সস্থ চেলিব্ৰিটিৰ চৰিত্ৰত কৰা অভিনয়ৰ বাবে তেওঁ পুনৰ বিশেষ স্বীকৃতি লাভ কৰিছে।

অভিনয় আৰু স্বীকৃতি

মুৰ অসংখ্য সন্মানৰ অধিকাৰী, যাৰ ভিতৰত এটা গোল্ডেন গ্ল’ব বঁটা, এটা ক্ৰিটিক্স চইচ মুভি বঁটা আৰু এটা এক্টৰ বঁটা অন্যতম। ইয়াৰ উপৰিও তেওঁ অস্কাৰ বঁটা, ব্ৰিটিছ একাডেমী চলচ্চিত্ৰ বঁটা, প্ৰাইমটাইম এমি বঁটা, ডিৰেক্টৰছ গিল্ড অফ আমেৰিকা বঁটা আৰু দুটাকৈ ইণ্ডিপেণ্ডেন্ট স্পিৰিট বঁটাৰ বাবে মনোনয়ন লাভ কৰিছে।

অনলাইন প'ৰ্টেল 'বক্স অফিচ মজু' আৰু সমীক্ষা সংগ্ৰহকাৰী ৱেবছাইট 'ৰটেন টমেটোচ'ৰ মতে, তেওঁৰ সৰ্বাধিক উপাৰ্জনকাৰী আৰু ইতিবাচকভাৱে সমীক্ষিত ছবিসমূহৰ ভিতৰত আছে:

এবাউট লাষ্ট নাইট... (১৯৮৬)
ঘোষ্ট (১৯৯০)
এ ফিউ গুড মেন (১৯৯২)
ইন্ডিচেণ্ট প্ৰপোজাল (১৯৯৩)
ডিছক্ল’জাৰ (১৯৯৪)
ইফ দিজ ৱালছ কুড টক (১৯৯৬)
দ্য হাঞ্চবেক অফ নট্ৰে ডেম (১৯৯৬)
বিভিচ এণ্ড বাট-হেড ডু আমেৰিকা (১৯৯৬)
ডিকনষ্ট্ৰাকটিং হেৰী (১৯৯৭)
চাৰ্লিজ এঞ্জেলছ: ফুল থ্ৰটল (২০০৩)
দ্য জোনছ (২০০৯)
মাৰ্জিন কল (২০১১)
প্লিজ বেবী প্লিজ (২০২২)
দ্য চাবষ্টেন্স (২০২৪)

গ্ৰন্থপঞ্জী

ইনচাইড আউট: এ মেম’ৱাৰ; হাৰ্পাৰ কলিন্স (২০১৯),

টোকা

তথ্য সংগ্ৰহ

বাহ্যিক সংযোগ

ডেমি মুৰৰ সাক্ষাৎকাৰ, ১৯৮৬ চনত KVUE-ৰ দ্বাৰা গ্ৰহণ কৰা

থৰ্ণ (পূৰ্বৰ ডেমি এণ্ড এষ্টন ফাউণ্ডেশ্যন)

শ্ৰেণী:আমেৰিকান অভিনয় শিল্পী
শ্ৰেণী:চলচ্চিত্ৰ প্ৰযোজক
আমিনা আহমেদ আহুজা

আমিনা আহমেদ আহুজা এগৰাকী ভাৰতীয় চিত্ৰশিল্পী, কেলিগ্ৰাফাৰ, ভাষাবিদ আৰু সাহিত্যিক। তেওঁৰ উৰ্দু কবিতা অনুপ্ৰাণিত কলাৰ বাবে বিশেষভাৱে জনাজাত। ভাৰত চৰকাৰে কলাক্ষেত্ৰত তেওঁৰ অৱদানৰ বাবে ২০০৯ চনত দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

জীৱনী

আমিনা আহমেদ আহুজাৰ মাতৃ এগৰাকী ব্ৰিটিছ মহিলা আৰু পিতৃ মুছলমান সম্প্ৰদায়ৰ আছিল। তেওঁৰ পিতৃ বেৰিষ্টাৰ আৰু সাহিত্যিক নুৰুদ্দিন আহমেদ। তেওঁৰ পিতৃ এজন পাৰ্চী আৰু আৰবী পণ্ডিত আছিল আৰু তেওঁ আমিনাক কেলিগ্ৰাফী শিকাইছিল। আমিনাৰ জন্ম ভাৰতত হৈছিল। তেওঁ লণ্ডনৰ শ্লেড স্কুল অফ আৰ্টত কলাৰ প্ৰশিক্ষণ গ্ৰহণ কৰিছিল। তেওঁ জৱাহৰলাল নেহৰু বিশ্ববিদ্যালয়ত ৰুছ ভাষা বিভাগৰ অনুষদৰ প্ৰাক্তন সদস্য আছিল। আৰু বিদেশত তেওঁৰ কলা প্ৰদৰ্শনী অনুষ্ঠিত কৰিছে। তেওঁ এলেক্সি কোচিজিন, নিকোলাই বুলগানিন, নিকিতা খ্ৰুশ্চেভ আৰু লিওনিড ব্ৰেজনেভকে ধৰি ছোভিয়েট বিশিষ্ট ব্যক্তিসকলৰ ভাৰত ভ্ৰমণৰ সময়ত আনুষ্ঠানিক অনুবাদক হিচাপে কাম কৰিছিল।

বঁটা আৰু সন্মান

ভাৰত চৰকাৰে কলাক্ষেত্ৰত তেওঁৰ অৱদানৰ বাবে ২০০৯ চনত দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

তথ্য উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় চিত্ৰশিল্পী
শ্ৰেণী:পদ্মশ্ৰী বঁটা বিজয়ী
শিবানী দাণ্ডেকাৰ

শিবানী দাণ্ডেকাৰ-আখটাৰ (জন্ম- ২৭ আগষ্ট ১৯৮০) হৈছে এগৰাকী ভাৰতীয়-অষ্টেলিয়ান গায়িকা, অভিনেত্ৰী, ঘোষিকা, আৰু মডেল৷ আমেৰিকান টেলিভিছনত এগৰাকী ঘোষিকা হিচাপে কৰ্মজীৱনৰ পাতনি মেলি শিবানীয়ে পৰৱৰ্তী সময়ত ভাৰতলৈ ঘূৰি আহে আৰু হিন্দী টেলিভিছন জগতৰ বহুকেইটা অনুষ্ঠানত পৰিৱেশিকাৰ ভূমিকা পালন কৰে৷ সমান্তৰালভাৱে তেখেতে মডেলিং আৰু গায়িকা হিচাপেও বহু ক্ষেত্ৰত কাম কৰি যায়৷ ২০১৯ চনত অনুষ্ঠিত হোৱা আইচিচি ক্ৰিকেট বিশ্বকাপত শিবানীয়ে এগৰাকী সহ-ঘোষিকা হিচাপে জড়িত হয়৷

প্ৰাৰম্ভিক আৰু ব্যক্তিগত জীৱন

]]ৰ সৈতে দাণ্ডেকাৰ
দাণ্ডেকাৰৰ জন্ম হৈছিল মাৰাঠী ভাষী এটি চিতপৱন ব্ৰাহ্মণ পৰিয়ালত৷ শিবানীৰ দুগৰাকী ভগ্নী আছে৷ এগৰাকীৰ নাম অনুষা আৰু আনগৰাকীৰ নাম অপেক্ষা৷ অনুষা বলিউডৰ এগৰাকী অভিনেত্ৰী-গায়িকা৷ ভগ্নী দুগৰাকীৰ লগত লগ হৈ শিবানীয়ে ডি-মেজৰ নামৰ এটি সাংগীতিক বেণ্ড আৰম্ভ কৰিছিল৷ শৈশৱৰ অধিকাংশ সময়েই শিবানীয়ে অষ্ট্ৰেলিয়া আৰু দক্ষিণ আফ্ৰিকাত কটাইছিল৷

২০১৮ চনৰ পৰা শিবানীয়ে ছবি-নিৰ্মাতা, প্ৰযোজক আৰু অভিনেতা ফাৰহান আখটাৰৰ লগত বৈবাহিক সম্বন্ধ আৰম্ভ কৰে৷ তাৰ কিছু দিন আগতেহে ফাৰহানৰ পূৰ্বৰ পত্নী অধুনা ভাবানীৰ লগত বিবাহ-বিচ্ছেদ সম্পন্ন হৈছিল৷ ২০২২ চনৰ ১৯ ফেব্ৰুৱাৰীত তেওঁলোকে দুয়োয়ে পিতৃৰ খাণ্ডালত থকা এটা ফাৰ্ম হাউছত ধৰ্মশূন্যভাৱে এটি অনুষ্ঠানত বৈবাহিক জীৱনৰ পাতনি মেলে৷

কৰ্মজীৱন

২০০১ চনত শিবানী নিউয়ৰ্ক চহৰলৈ ৰাওনা হয় আৰু আমেৰিকান টেলিভিছনত কাম কৰিবলৈ আৰম্ভ কৰে৷ শিবানীয়ে পৰিৱেশক হিচাপে নমস্তে আমেৰিকা, ভি দেশী আৰু এছিয়ান ভেৰাইটি শ্বৌ শীৰ্ষক অনুষ্ঠানত ৰাষ্ট্ৰীয় সহযোগিতাত কাম কৰে৷ এই অনুষ্ঠানৰ জৰিয়তে শিবানীয়ে বলিডদৰ মহাতাৰকাসকলক আমেৰিকাৰ দৰ্শকৰ লগত চিনাকি কৰাই দিয়ে আৰু শ্বাহৰুখ খানৰ সৈতে এন ইভিনিং উইথ শ্বাহৰুখ খান ইন এটলাণ্টিক অ’চেন শীৰ্ষক অনুষ্ঠানটো পৰিৱেশন কৰে৷ ইয়াৰ পিছত শিবানীয়ে ঝলক দিখলা জাত এগৰাকী প্ৰতিযোগী হিচাপে যোগদান কৰে৷ তাৰ ঠিক পিছতে শিবানীয়ে বিবিচি নেটৱৰ্কত ডান্সিং উইথ দ্য ষ্টাৰচ, কালাৰ্ছ টিভিৰ অনুষ্ঠানত সুত্ৰধাৰ হিচাপে কাম কৰে৷

তাৰ পিছত শিবানী ভাৰতলৈ উভতি আহে আৰু টেলিভিছনৰ পৰিৱেশিকা হিচাপে নিজৰ কাম জাৰী ৰাখে৷ সমান্তৰালভাৱে তেখেতে মডেলিঙতো নিজৰ কৰ্মজীৱন আৰম্ভ কৰে৷

সংগীত আৰু মডেলিঙৰ বাহিৰেও শিবানীয়ে মেক্সিম হট ১০০, ৰোলছ ৰয়চ, পিউমা, মাৰ্ছিডিছ, তয়টা, হৰলিক্স, এইছএচবিচি, স্পাইচ মবাইল, এমটিভি কোক ষ্টুডিঅকে ধৰি অনেক অনুষ্ঠানত ঘোষিকা হিচাপে কাম কৰিছে৷ জি কাফেত আফটাৰ আৱাৰচ আৰু এ এক্স এন চেনেলত মেন ২.০ অনুষ্ঠানত শিবানীয়ে ঘোষিকা হিচাপে কাম কৰে৷ ২০১১ চনৰ পৰা শিবানীয়ে ছনি মেক্স টেলিভিছনত ইণ্ডিয়ান প্ৰিমিয়াৰ লিগৰ খেলৰ সময়ত সম্প্ৰচাৰিত এক্সট্ৰা ইনিংচ নামৰ অনুষ্ঠানো সহ-ঘোষিকা হিচাপে কাম কৰিছে৷ একাদশসংখ্যক ভাৰতীয় টেলিভিছন একাডেমি বঁটাত শিবানীক কুইজ শ্ব'/গেমৰ শিতানত শ্ৰেষ্ঠ ঘোষিকাৰ বাবে মনোনীত কৰা হয়৷ ২০১৫ চনত তেখেতে ৰয় নামৰ হিন্দী ভাষাৰ চলচ্চিত্ৰখনত 'জয়া' নামৰ চৰিত্ৰ এটি ৰূপায়ন কৰে৷ ২০১৭ চনত শিবানীয়ে ফিয়েৰ ফেক্টৰ : খটৰো কে খিলাড়ীত অংশ লৈছিল যদিও প্ৰথম সপ্তাহতে বিদায় মাগে৷ প্ৰতিযোগিতাত দাণ্ডেকাৰৰ স্থান হয় দ্বাদশ৷

তথ্যসূত্ৰ

শ্ৰেণী:ভাৰতীয় নাৰী
শ্ৰেণী:মডেল
শ্ৰেণী: ভাৰতীয় কণ্ঠশিল্পী
শ্ৰেণী: ভাৰতীয় অভিনেত্ৰী
কাথাভাৰায়ণ

কাথাভাৰায়ণ (তামিল: காத்தவராய) দক্ষিণ ভাৰত আৰু শ্ৰীলংকাত পূজিত এগৰাকী তামিল লোক-দেৱতা। বিশেষকৈ গ্ৰাম্য তামিলসকলৰ মাজত তেওঁৰ পূজা বেছিকৈ প্ৰচলিত। তেওঁৰ নামটো দুটা শব্দৰ সংমিশ্ৰণ: "কাথাভাৰ" (অৰ্থাৎ 'ৰক্ষক') আৰু "আয়ন" (অৰ্থাৎ 'ঈশ্বৰৰ উপহাৰ')। বিশ্বাস কৰা হয় যে তেওঁ এজন প্ৰকৃত মানুহ আছিল, যিহেতু তামিল লোক-দেৱতাসকল সাধাৰণতে সেইসকল ব্যক্তি যিয়ে নিজৰ সমাজ বা গাঁওখন ৰক্ষা কৰিবলৈ অলৌকিক কাম কৰিছিল।

মূৰ্তিতত্ত্ব

ভগৱান কাথাভাৰায়ণক সাধাৰণতে এক বিশেষ গোঁফ আৰু ভয়ংকৰ চেহেৰাৰদ্বাৰা চিনি পোৱা যায়। প্ৰাচীন দক্ষিণ ভাৰতৰ তামিল যোদ্ধাসকলৰ দৰে তেওঁৰ হাতত প্ৰায়ে অৰুৱল, খাণ্ডা (তৰোৱাল), গদা বা ঢাল আদি অস্ত্ৰ দেখা যায়। তেওঁক প্ৰায়ে তেওঁৰ দুই পত্নী আৰিয়ামলা আৰু ওটানয়ীৰ লগতে চিন্নান নামৰ এজন পুৰুষ সহায়কৰ সৈতে থিয় হৈ থকা বা বহি থকা অৱস্থাত চিত্ৰিত কৰা হয়।

ভাৰতীয় উপমহাদেশ আৰু হিন্দু ধৰ্মৰ বাহিৰত

বেংককৰ শ্ৰী মহা মাৰিয়ামমান মন্দিৰৰ জনপ্ৰিয়তাৰ বাবে থাইলেণ্ডৰ হিন্দু ধৰ্মত কাথাভাৰায়ণ অতি শ্ৰদ্ধাৰ দেৱতা। তামিল আৰু থাই লোক-সংস্কৃতিৰ সুন্দৰ সংমিশ্ৰণৰ বাবে থাই লোকসকলে এই মন্দিৰলৈ শ্ৰদ্ধা নিবেদন কৰিবলৈ আহে। প্ৰতি বছৰে বিজয়া দশমীৰ পৰম্পৰাগত অনুষ্ঠানৰ শোভাযাত্ৰাত কাথাভাৰায়ণৰ মূৰ্তি স্থাপন কৰা হয়।

পূজা আৰু লোকবিশ্বাস

দক্ষিণ ভাৰতৰ তামিল গ্ৰাম্য সমাজত কাথাভাৰায়ণক এজন শক্তিশালী ৰক্ষক দেৱতা হিচাপে গণ্য কৰা হয়। বিশেষকৈ তামিলনাডুৰ তঞ্জাভুৰ, তিৰুচিৰাপল্লী, মাদুৰাই আৰু আশে-পাশে থকা গাঁওসমূহত তেওঁৰ মন্দিৰ আৰু পূজাস্থল দেখা যায়। বহু গাঁৱত তেওঁক গাঁওখনৰ ৰক্ষক দেৱতা হিচাপে পূজা কৰা হয় আৰু লোকসকলে বিশ্বাস কৰে যে তেওঁ গাঁওখনক অশুভ শক্তি, ৰোগ আৰু বিপদৰপৰা ৰক্ষা কৰে।

কাথাভাৰায়ণৰ পূজাত সাধাৰণতে লোকসংগীত, নৃত্য আৰু নাট্যৰ উপাদানো জড়িত থাকে। তামিল লোকসংস্কৃতিত তেওঁৰ জীৱন আৰু বীৰত্বকেন্দ্ৰিক বহু লোকগাথা আৰু নাটক প্ৰচলিত আছে। কিছুমান অঞ্চলত উৎসৱৰ সময়ত কাথাভাৰায়ণৰ কাহিনী অভিনয় কৰি দেখুওৱা হয়, যাক স্থানীয়ভাৱে বিশেষ লোক-নাট্যৰ ৰূপত পৰিৱেশন কৰা হয়।

লোকবিশ্বাস অনুসাৰে কাথাভাৰায়ণ প্ৰেমিক-প্ৰেমিকাসকলৰো ৰক্ষক দেৱতা। বহু লোক তেওঁলোকৰ সম্পৰ্কৰ সাফল্য বা বিবাহৰ বাবে এই দেৱতাৰ ওচৰত প্ৰাৰ্থনা কৰে। তামিল সমাজত বহু জায়গাত বিবাহৰ আগতে দম্পতীয়ে তেওঁৰ মন্দিৰত গৈ আশীৰ্বাদ লোৱাৰ পৰম্পৰাও আছে।

এইদৰে কাথাভাৰায়ণ কেৱল ধৰ্মীয় দেৱতা হিচাপেই নহয়, তামিল লোক-সংস্কৃতি, বিশ্বাস আৰু সামাজিক জীৱনৰ সৈতে গভীৰভাৱে জড়িত এক গুৰুত্বপূৰ্ণ লোক-দেৱতা হিচাপে বিবেচিত।

তথ্যসূত্ৰ

শ্ৰেণী:হিন্দু দেৱী
ৱান্স এ মাউছ

ৱান্স এ মাউছ হ'ল ১৯৬১ চনত প্ৰকাশিত মাৰ্চিয়া ব্ৰাউনৰ এখন শিশু ছবিৰ কিতাপ। স্ক্ৰিবনাৰ প্ৰেছে মুকলি কৰা এইখন ১৯৬২ চনত চিত্ৰকল্পৰ বাবে কেলডেকট পদক লাভ কৰে, দ্বিতীয়বাৰৰ বাবে ব্ৰাউনে সেই সন্মান লাভ কৰে।

পটভূমি

ৱান্স এ মাউছ হৈছে এটা যাদুকৰী ভাৰতীয় উপকথা য’ত এটা সৰু নিগনি আৰু এজন সন্ন্যাসীৰ কাহিনী কোৱা হৈছে যিয়ে জীৱ-জন্তুক আন কিবা এটালৈ সলনি কৰিব জানে। এদিন সন্ন্যাসীজন গছৰ তলত বহি থকা অৱস্থাত হঠাতে মেকুৰী এটাই খাবলৈ যোৱা সৰু অসহায় নিগনি এটা দেখা পায়। সন্ন্যাসীয়ে নিগনিটোক মেকুৰীলৈ সলনি কৰাৰ সিদ্ধান্ত লয়। পিছত বুঢ়াই মেকুৰীটোক কুকুৰক ভয় কৰা দেখি মেকুৰীটোক কুকুৰলৈ সলনি কৰে। পিছদিনা সন্ন্যাসীয়ে কুকুৰটোক খাবলৈ চেষ্টা কৰা বাঘ এটা দেখি কুকুৰটোক মহিমামণ্ডিত বাঘলৈ সলনি কৰাৰ সিদ্ধান্ত লয়। দিন পাৰ হৈ যোৱাৰ লগে লগে মহিমামণ্ডিত বাঘটোৱে ভাবিবলৈ আৰম্ভ কৰে যে তেওঁ সেই ঠাইৰ ৰজা আৰু বুঢ়া সন্ন্যাসীকে ধৰি সকলো জীৱ-জন্তুৱে তেওঁক সন্মান কৰিব লাগিব। এদিন সন্ন্যাসীয়ে বাঘটোক সোঁৱৰাই দিয়ে যে তেওঁ সঁচাকৈয়ে নিগনি আৰু তেওঁ যিদৰে অভিনয় কৰি আছে, সেইদৰে অভিনয় কৰা উচিত নহয়। বাঘটোৱে ইমান খং অনুভৱ কৰে যে সন্ন্যাসীক খোৱাৰ সিদ্ধান্ত লয়, কিন্তু বুঢ়াজনে যে চিন্তা পঢ়িব পাৰে সেই কথা তেওঁ নাজানে। অৱশেষত সন্ন্যাসীয়ে বাঘটোক পুনৰ নিগনিলৈ সলনি কৰি নিজৰ যত্ন ল’বলৈ শিকিবলৈ কয়।

তথ্যসূত্ৰ

শ্ৰেণী:লোককথা
শ্ৰেণী:সাধু
জন্মাষ্টমী

জন্মাষ্টমী (দেৱনাগৰী: ) হৈছে হিন্দু ধৰ্মৰ ভগৱান বিষ্ণুৰ অষ্টম অৱতাৰ শ্ৰীকৃষ্ণৰ বাৰ্ষিক জন্মোৎসৱ। ইয়াক কৃষ্ণ জন্মাষ্টমী, কৃষ্ণাষ্টমী, গকুলাষ্টমী, অষ্টমী ৰোহিণী, শ্ৰীকৃষ্ণ জয়ন্তী আদি নামেৰেও জনা যায়।

এই উৎসৱ হিন্দু বৰ্ষপঞ্জীমতে ভাদ মাহৰ কৃষ্ণ পক্ষৰ অষ্টমী তিথিত (গ্ৰেগৰিয়ান বৰ্ষপঞ্জীমতে আগষ্ট-ছেপ্টেম্বৰ) পালন কৰা হয়।কৃষ্ণৰ জীৱনৰ নাটকীয় উপস্থাপন ৰাস লীলা মথুৰা, বৃন্দাবন, মণিপুৰ আদি ঠাইত এই উৎসৱৰ লগতে কৰা হয়। ৰাস লীলাত কৃষ্ণৰ ডেকা বয়সৰ কৰ্ম-কাণ্ড দেখুওৱা হয়, আনহাতে Dahi Handi প্ৰথাত কৃষ্ণৰ দুষ্ট স্বভাৱ প্ৰতিফলিত কৰা হয় য'ত কেইবাজনো ল'ৰা মিলি ওখ ঠাইত বান্ধি থোৱা মাখনৰ টেকেলী ভাঙিবলৈ চেষ্টা কৰে। এই পৰম্পৰাক তামিলনাডুত উৰিয়াদি নামৰে পালন কৰা হয়। কৃষ্ণৰ জন্ম হওঁতে নন্দই সকলোকে উপহাৰ বিলোৱাৰ কাহিনী উদ্‌যাপন কৰিবলৈ কৃষ্ণ জন্মাষ্টমীৰ পাছত বহু ঠাইত নন্দোৎসৱ পালন কৰা হয়।

কিংবদন্তী

কৃষ্ণ দৈৱকী আৰু বাসুদেৱৰ অষ্টম সন্তান আছিল। পুৰণি পুথিৰ বৰ্ণনা আৰু জ্যোতিষশাস্ত্ৰৰ গণনা অনুসৰি কৃষ্ণৰ জন্মৰ তাৰিখ হৈছে খ্ৰীষ্টপূৰ্ব ৩২২৮ চনৰ ১৮ জুলাই আৰু তেওঁৰ মৃত্যুৰ দিন খ্ৰীষ্টপূৰ্ব ৩১০২ চনৰ ১৮ ফেব্ৰুৱাৰী। কৃষ্ণ মথুৰাৰ যাদৱ সকলৰ বৃষ্ণি ফৈদৰ লোক আছিল।

অসমত জন্মাষ্টমী

শ্ৰীকৃষ্ণৰ জন্ম দিন অসমীয়া বৈষ্ণৱ ধৰ্মালম্বী লোকসকলে জনমাষ্টমীৰ দিনা ৰাতি দহ মান বজাৰ পৰা কৃষ্ণক সুঁৱৰি মহাপুৰুষ শংকৰদেৱ আৰু মাধৱদেৱৰ দ্বাৰা ৰচিত নাম ঘোষা ৰাগ গাই আনন্দত মতলীয়া হয় আৰু ৰাতি বাৰ বজাৰ লগে লগে কৃষ্ণ জন্ম হোৱা বুলি কেঁচুৱা সন্তানে কন্দাৰ নিচিনা এটা শব্দ সৃষ্টি কৰে। এই নাম প্ৰসংগ পিছৰ দিনৰ ৰাতিপুৱালৈকে চলে। শেষত সকলোৱে ভগৱানৰ নামত আগবঢ়োৱা শৰাইৰ প্ৰসাদ খায়। পূৰ্ব পুৰুষ সকলৰ মতে এই জন্মাষ্টমী নাম গোৱা প্ৰথা বৈষ্ণৱযুগৰ পৰাই চলি আহিছে।

তথ্য সংগ্ৰহ

বাহ্যিক সংযোগ

শ্ৰেণী:হিন্দুধৰ্মৰ উৎসৱসমূহ
শ্ৰেণী:ভাৰতৰ উৎসৱসমূহ
শ্ৰেণী:বাংলাদেশৰ উৎসৱ
আপী ওজা

আপী ওজা অবিভক্ত কামৰূপ আৰু দৰং জিলাৰ বিভিন্ন ঠাইত প্ৰচলিত এক শ্ৰেণীৰ ওজা বিশেষ। সেই ওজাপালি দলটোত ওজা, দাইনাপালি আৰু পালি-আটায়ে ছোৱালী। ছোৱালীৰ যি ওজাপালি অনুষ্ঠান, সেয়ে কামৰূপত আপী ওজা আৰু
দৰঙত লিকিৰী ওজাপালি ৰূপে খ্যাত। বিয়াহ গোৱা ওজাপালিৰ আদৰ্শতে এইবিধ ওজাপালিৰ বিকাশ। নলবাৰী
ব্যাসকুছি,দক্ষিণ কামৰূপৰ বিভিন্ন স্থান আৰু দৰঙত এই দল দেখা পোৱা যায়। বিভিন্ন পূজা-পাতল আৰু সভা
উপলক্ষে ৰামায়ণ মহাভাৰত আৰু ভিন্ন পুৰাণৰ পদ আবৃত্তি কৰি নৃত্য ভংগিমাৰে আপী ওজাই তেওঁলোকৰ পৰিৱেশ্য
কলা পৰিৱেশ কৰাটো উল্লেখযোগ্য। আপী ওজাই হৰিচন্দ্ৰ ভট্টাচাৰ্যৰ ভাষাত'ভমকা ফুলীয়া মেখেলা আৰু ডিঙিত
মণিমালা পিন্ধি চুলি মেলি দলত থিয় দিয়ে আৰু আন্যান্য ওজা দৰে নৃত্য-গীত পৰিৱেশন কাৰ্যত দলটো
পৰিচালনা কৰে। ৰেবানাথ শৰ্মাই জনাইছে যে আপী ওজাই নিজে তাল নবজায়। দাইনাপালি
আৰু পালি কেইজনেহে দুই হাতেৰে তাল বজায়। কোনো কোনো ঠাইৰ আপী ওজাত আকৌ ওজা আৰু দাইনাপালিহে ছোৱালী, বাদ্যবাদক পালিবোৰ পুৰুষ। উত্তৰ কামৰূপৰ ব্যাসকুছি অঞ্চলৰ আপী-ওজা প্ৰখ্যাত।

তথ্যসূত্ৰ

শ্ৰেণী:অসমৰ সংস্কৃতি
পাকিস্তান

]], খ্ৰীষ্টান, আৰু পাৰ্চী, কিন্তু তেওঁলোক সকলোৱেই পাকিস্তানী। তেওঁলোকে আন যিকোনো নাগৰিকৰ দৰেই অধিকাৰ আৰু বিশেষাধিকাৰ লাভ কৰিব আৰু পাকিস্তানৰ কাম-কাজত নিজৰ উচিত ভূমিকা পালন কৰিব। ~ মহম্মদ আলী জিন্না
পাকিস্তান বা ইছলামী প্ৰজাতন্ত্ৰী পাকিস্তান (উৰ্দু ভাষাত: اسلامی جمہوریۂ پاکستان ইছলামী জুমহূৰিয়াতে পাকিস্তান) দক্ষিণ এছিয়াৰ অন্তৰ্গত এখন দেশ। এই দেশখন বিশ্বৰ পঞ্চম-সৰ্বাধিক জনবহুল দেশ, ইয়াৰ জনসংখ্যা হ'ল ২১২.২ মিলিয়ন। অঞ্চল অনুসৰি, এইটো বিশ্বৰ ৩৩১তম বৃহত্তম দেশ, ই ৮,৮১,৯১৩ বৰ্গকিলোমিটাৰ (৩,৪০,৫০৯ বৰ্গমাইল) লৈকে বিস্তৃত। দক্ষিণত আৰব সাগৰ আৰু ওমানৰ উপসাগৰ সংলগ্ন এটা ১,০৪৬ কিলোমিটাৰৰ (৬৫০ মাইল) উপকূলৰেখা আছে আৰু ইয়াৰ পূৱত ভাৰত, পশ্চিমত আফগানিস্তান, দক্ষিণ-পশ্চিমত ইৰান আৰু উত্তৰ-পূৱত চীন। উত্তৰ-পশ্চিমত আফগানিস্তানৰ ওয়াখন কৰিডৰ দ্বাৰা তাজিকিস্তানৰ পৰা সৰুভাবে পৃথক হৈছে আৰু ওমানৰ লগত এটা সমুদ্ৰসীমা আছে।

উদ্ধৃতি

পাকিস্তানে তালিবানৰ স্থপতি বুলি বাৰে বাৰে অস্বীকাৰ কৰি আহিছে। কিন্তু প্ৰথমতে এই আন্দোলনত যোগদান কৰা বহু আফগান লোকে পাকিস্তানৰ মাদ্ৰাছা (ধৰ্মীয় বিদ্যালয়)ত শিক্ষা গ্ৰহণ কৰিছিল তাত কোনো সন্দেহ নাই। ১৯৯০ চনৰ মাজভাগৰ পৰা ২০০১ চনলৈকে আফগানিস্তানত ক্ষমতাত থকাৰ সময়ত তালিবানক স্বীকৃতি দিয়া তিনিখন দেশৰ ভিতৰত, চৌদি আৰব আৰু সংযুক্ত আৰব আমিৰশ্বাহী (ইউ.এ.ই)ৰ সৈতে পাকিস্তানও আছিল অন্যতম। ইয়াৰ উপৰিও তালিবানৰ সৈতে কূটনৈতিক সম্পৰ্ক ভংগ কৰা এইখনেই আছিল শেষ দেশ।
উৎস: বিবিচি, “তালিবান কোন?”, (২৬ মে’ ২০১৬).

[পাকিস্তান] এছিয়াৰ আটাইতকৈ মিত্ৰ দেশ।
আয়ুব খান, ৰবাৰ্ট নোলানৰ দ্বাৰা ৰচিত "পাকিস্তান: এছিয়াৰ আটাইতকৈ মিত্ৰ দেশ" , বিদেশ নীতি সংস্থাৰ বাতৰি কাকত পৰা উদ্ধৃত (২০০৫)

বাহ্যিক সংযোগ

শ্ৰেণী:এছিয়াৰ দেশ
ভাৰতীয় খেল

]]ৰ খেল, যিটো ভাৰতীয় খেলৰ অধীনত অন্তৰ্ভুক্ত ৭৫টা খেলৰ ভিতৰত অন্যতম।

ভাৰতীয় খেল (হিন্দী: भारतीय खेल, ইংৰাজী: Indian Games) হৈছে ভাৰত চৰকাৰৰ ৰাষ্ট্ৰীয় শিক্ষা নীতি ২০২০ আৰু ভাৰতীয় জ্ঞান ব্যৱস্থা (আইকেএছ) নীতিৰ অধীনত সমগ্ৰ দেশৰ বিদ্যালয়সমূহত ৭৫টা ভাৰতৰ পৰম্পৰাগত খেল অন্তৰ্ভুক্ত কৰাৰ এক পদক্ষেপ। এই কাৰ্যসূচীৰ অধীনত আন্তঃবিদ্যালয় প্ৰতিযোগিতা অনুষ্ঠিত হয়, প্ৰতিমাহে এটা ঋতুভিত্তিক খেল নিৰ্বাচন কৰা হয় আৰু উৎকৃষ্ট প্ৰদৰ্শন কৰা বিদ্যালয় আৰু শিক্ষকসকলক স্বীকৃতি প্ৰমাণ-পত্ৰ প্ৰদান কৰা হয়।

এই পদক্ষেপৰ অন্যতম উদ্দেশ্য হৈছে ভাৰতৰ সকলো শিশুৰ বাবে (বিশেষকৈ দৰিদ্ৰ আৰু গ্ৰাম্য অঞ্চলৰ) ক্ৰীড়াক অধিক সুলভ আৰু সমতাপূৰ্ণ কৰি তোলা, কিয়নো পৰম্পৰাগত ভাৰতীয় খেলসমূহত অতি কম সম্পদ আৰু আন্তঃগাঁথনিৰ প্ৰয়োজন হয়। এই খেলসমূহে দলীয় কাম-কাজ আৰু সৃষ্টিশীলতা বিকাশতো সহায় কৰে, কিয়নো ২০২০ চনৰ নীতিত “বহুমুখী বিকাশ” আৰু “আনন্দময় শিক্ষণ”ক অগ্ৰাধিকাৰ দিবলৈ উল্লেখ কৰা হৈছে।

এই কাৰ্যসূচীত ভাৰতৰ বিভিন্ন প্ৰান্তৰ খেল অন্তৰ্ভুক্ত কৰা হৈছে, যাৰ বহুতো হাজাৰ বছৰ ধৰি দেশজুৰি সামান্য ভিন্নতাৰে খেলি অহা হৈছে। কিছুমান খেলৰ উল্লেখ আনকি মহাভাৰতৰ দৰে প্ৰাচীন গ্ৰন্থতো পোৱা যায়। শাৰীৰিক ক্ৰীড়াৰ লগতে কিছুমান পৰম্পৰাগত বৰ্ড খেলো অন্তৰ্ভুক্ত কৰা হৈছে।

তথ্যসূত্ৰ

বাহ্যিক সংযোগ

অধিকাৰিক ৱেবছাইট

শ্ৰেণী:ভাৰতৰ শিক্ষা নীতি
শ্ৰেণী:ভাৰতৰ পৰম্পৰাগত ক্ৰীড়া
শ্ৰেণী:লোক-খেল
ভাৰতৰ সংৰক্ষিত আৰু নিষিদ্ধ অঞ্চল

বিদেশী (সংৰক্ষিত অঞ্চল) আইন, ১৯৫৮ত উল্লেখ কৰা হৈছে যে, ভাৰতৰ কিছুমান অঞ্চল (মূলতঃ উত্তৰ-পূব ভাৰতৰ) ভ্ৰমণ কৰিবলৈ অনা-ভাৰতীয় নাগৰিকৰ বাবে সংৰক্ষিত এলেকাৰ অনুমতি (PAP)ৰ প্ৰয়োজন। এই অনুমতি পত্ৰ লাভ কৰিবলৈ হ’লে কিছুমান বিশেষ প্ৰয়োজনীয়তা পূৰণ কৰিব লাগিব। এই অঞ্চলসমূহৰ বাসিন্দা নোহোৱা ভাৰতীয় নাগৰিকসকলকো এই স্থানসমূহত প্ৰৱেশ কৰিবলৈ ইনাৰ লাইন পাৰ্মিট (আই এল পি)ৰ প্ৰয়োজন। ইনাৰ লাইন পাৰ্মিট লাভ কৰাটো যথেষ্ট সহজ।

তদুপৰি “বিদেশী (নিষিদ্ধ অঞ্চল) আদেশ, ১৯৬৩’’ত উল্লেখ আছে যে, ভাৰতৰ কিছুমান বিশেষ অঞ্চল ভ্ৰমণ কৰিবলৈ অনা-ভাৰতীয় লোকৰ বাবে নিষিদ্ধ এলেকা অনুমতি (RAP)ৰ প্ৰয়োজন। ২০০৯ চনৰ পৰা আন্দামান আৰু নিকোবৰ দ্বীপপুঞ্জৰ কেন্দ্ৰীয় শাসিত অঞ্চলৰ কিছু অংশ আৰু ছিকিম ৰাজ্যৰ কিছু অংশ ভ্ৰমণৰ বাবে আৰ এ পিৰ প্ৰয়োজন হয়। আৰএপি সাধাৰণতে ব্যক্তিগত ভ্ৰমণকাৰীৰ বাবে উপলব্ধ আৰু বহিঃৰাজ্যৰ দূতাবাসৰ দ্বাৰা বা আনকি কিছুমান ক্ষেত্ৰত যেনে প’ৰ্ট ব্লেয়াৰৰ বীৰ চাভাৰকাৰ আন্তঃৰাষ্ট্ৰীয় বিমানবন্দৰেও ইয়াক ঠাইতে জাৰি কৰিব পাৰে। ভাৰতীয় নাগৰিকক নিষিদ্ধ অঞ্চল ভ্ৰমণ কৰিবলৈ বিশেষ অনুমতিৰ প্ৰয়োজন নাই।

সংৰক্ষিত আৰু নিষিদ্ধ অঞ্চলৰ তালিকা৷

২০১৮ চনৰ মতে,

সংৰক্ষিত অঞ্চল

সমগ্ৰ অৰুণাচল প্ৰদেশ
হিমাচল প্ৰদেশৰ কিছু অংশ
জম্মু-কাশ্মীৰৰ কিছু অংশ
সমগ্ৰ মণিপুৰ
সমগ্ৰ মিজোৰাম
সমগ্ৰ নাগালেণ্ড
ৰাজস্থানৰ কিছু অংশ
সমগ্ৰ ছিকিম (আংশিকভাৱে সংৰক্ষিত অঞ্চলত আৰু আংশিকভাৱে নিষিদ্ধ অঞ্চলত)
উত্তৰাখণ্ডৰ কিছু অংশ

নিষিদ্ধ অঞ্চল

আন্দামান আৰু নিকোবৰ দ্বীপপুঞ্জৰ কিছু অংশ। ২০১৮ চনৰ পৰা ৩০টা বসতিপ্ৰধান দ্বীপত বিদেশীসকলৰ বাবে আৰু RAPৰ প্ৰয়োজন নাই।
ছিকিমৰ কিছু অংশ৷

পূৰ্বে সংৰক্ষিত আৰি নিষিদ্ধ অঞ্চল

সমগ্ৰ মণিপুৰ
সমগ্ৰ মিজোৰাম
সমগ্ৰ নাগালেণ্ড
সমগ্ৰ লাক্ষাদ্বীপ
লাডাখৰ কিছু অংশ

সাধাৰণ সংৰক্ষিত এলেকাৰ অনুমতিৰ বাবে প্ৰয়োজন

পৰ্যটকসকলে কমেও ২ জনীয়া গোটত যাত্ৰা কৰিব লাগিব
পঞ্জীয়নভুক্ত ট্ৰেভেল এজেণ্টৰ সৈতে যাত্ৰা কৰিব লাগিব
কিছুমান অঞ্চলত কেৱল কিছুমান নিৰ্দিষ্ট প্ৰৱেশ/প্ৰস্থান স্থানৰ অনুমতি দিয়া হৈছে। কিছুমান বিশেষ অঞ্চলত অ-ভাৰতীয়সকলে একেবাৰেই প্ৰৱেশ কৰিব নোৱাৰিব৷
পাকিস্তান, বাংলাদেশ, চীন আৰু ম্যানমাৰৰ নাগৰিকে গৃহ পৰিক্ৰমা মন্ত্ৰালয়ৰ অনুমোদন লৈহে পিএপি লাভ কৰিব পাৰিব৷

সাধাৰণতে পিএপিৰ সময়সীমা ১০ দিন, আৰু ৭ দিনৰ বাবে বৃদ্ধি কৰাৰ বিকল্প থাকে। গৃহ পৰিক্ৰমা মন্ত্ৰালয়ে এই পিএপি জাৰি কৰে। কিন্তু সংশ্লিষ্ট ভাৰতীয় ৰাজ্যসমূহৰ বিভিন্ন কৰ্তৃপক্ষইও পিএপি জাৰি কৰিব পাৰে, লগতে বিদেশত থকা ভাৰতীয় মিছনসমূহেও জাৰি কৰিব পাৰে। সাধাৰণতে ট্ৰেভেল এজেণ্টে পৰ্যটকৰ বাবে পিএপি পোৱাৰ বাবে যাৱতীয় কাম কৰে।

তথ্য সূত্ৰ

শ্ৰেণী:পৰ্যটন
শ্ৰেণী:ভাৰতীয় আইন
শ্ৰেণী:ভাৰতৰ অঞ্চলসমূহ
কিয়েভৰ এন্নে

কিয়েভৰ এন্নে বা আন্না ইয়াৰস্লাভনা (প্ৰায় ১০৩০ – ১০৭৫) কিয়ভান ৰাছৰ এগৰাকী ৰাজকুমাৰী আছিল যিয়ে ১০৫১ চনত ৰজা প্ৰথম হেনৰীক বিয়া কৰাই ফ্ৰান্সৰ ৰাণী হৈছিল। ১০৬০ চনত হেনৰীৰ মৃত্যুৰ পাছত পুত্ৰ প্ৰথম ফিলিপ নাবালক হৈ থকাৰ বাবে,আন্না ইয়াৰস্লাভনায়ে ৰিজেণ্ট হিচাপে ৰাজ্য় শাসন কৰিছিল। পাছত আন্না ইয়াৰস্লাভনায়ে ভেলয়ছৰ কাউণ্ট ৰালফ চতুৰ্থৰ সৈতে তেওঁৰ বিতৰ্কিত বিবাহ হয়।
এন্নে চেনলিছত চেণ্ট ভিনচেণ্টৰ এবে প্ৰতিষ্ঠা কৰে।

শৈশৱ কাল

এন্নে, কিয়েভৰ গ্ৰেণ্ড প্ৰিন্স আৰু নভগ'ৰডৰ ৰাজকুমাৰ 'ইয়াৰোস্লাভ দ্য ৱাইজ' আৰু ছুইডেনৰ দ্বিতীয় পত্নী 'ইংগেগাৰ্ড অলফছডটাৰ'ৰ কন্যা আছিল। তেওঁৰ সঠিক জন্ম তাৰিখ জানিব পৰা হোৱা নাই। ফিলিপ ডেলৰ্মেৰ মতে ১০২৭ চনত, কিয়ভান ৰাছ’ ফৰাচীসকলৰ বাবে অচিনাকি নাছিল। ইয়াৰোস্লাভে বাইজেণ্টাইন সাম্ৰাজ্যৰ প্ৰভাৱ এৰাই চলিবলৈ তেওঁৰ কেইবাটাও সন্তানক পশ্চিমীয়া শাসকৰ সৈতে বিয়া কৰাইছিল। ১০৫০ চনৰ গ্ৰীষ্ম বা পতনত এন্নে কিয়েভ এৰি ৰেইমছলৈ যায়। হেনৰী এন্নেতকৈ প্ৰায় বিশ বছৰ ডাঙৰ আছিল।

এন্নে আৰু হেনৰীৰ বিবাহ ৯ বছৰ আছিল আৰু তেওঁলোকৰ তিনিজন পুত্ৰ আছিল: ফিলিপ, ৰবাৰ্ট (যিজনৰ সৰুতে মৃত্যু হয় ) আৰু হিউ। এন্নেক প্ৰায়ে পশ্চিম ইউৰোপৰ ৰাজকীয় পৰিয়ালসমূহক গ্ৰীক নাম "ফিলিপ"ৰ পৰিচয় দিয়াৰ কৃতিত্ব দিয়া হয়, কিয়নো তেওঁ প্ৰথম পুত্ৰক এই নামটো প্ৰদান কৰিছিল; এই গ্ৰীক নামটো তেওঁ হয়তো তেওঁৰ পূব অৰ্থডক্স সংস্কৃতিৰ পৰা আমদানি কৰিছিল। ইয়াৰ উপৰিও হয়তো ১০৫৫ চনত জন্মগ্ৰহণ কৰা এমা নামৰ এগৰাকী কন্যাও আছিল; তাইৰ বিয়া হৈছিল নে কেতিয়া মৃত্যু হৈছিল সেয়া জনা নাযায়।

ৰাণী হিচাপে এন্নে ৰাজকীয় পৰিষদত অংশগ্ৰহণ কৰাৰ সৌভাগ্য লাভ কৰিলেহেঁতেন যদিও তেওঁ তেনে কৰাৰ কোনো ৰেকৰ্ড প্ৰায় নাই। ১০৫৮ চনৰ এখন চনদত হেনৰীয়ে চেণ্ট-ম'ৰ-ডেছ-ফ'ছেছৰ মঠৰ সৈতে জড়িত দুখনমান গাঁৱক "মোৰ পত্নী এন্নে আৰু আমাৰ সন্তান ফিলিপ, ৰবাৰ্ট আৰু হিউৰ অনুমোদন সাপেক্ষে" তেনে কৰাৰ সুবিধা প্ৰদান কৰিছিল। এন্নে তেওঁৰ যৌতুকৰ চৰ্ত অনুসৰি একেটা অঞ্চলতে ভূখণ্ডৰ অধিকাৰী হোৱা যেন লাগে।

তথ্যসূত্ৰ

শ্ৰেণী:ইউক্ৰেইনৰ ব্যক্তি
বিশ্বেশ্বৰ হাজৰিকা

বিশ্বেশ্বৰ হাজৰিকা হৈছে অসমৰ এগৰাকী সাহিত্যিক, অধ্যাপক আৰু ভাষাতত্ত্ববিদ। অসমীয়া সাহিত্যৰ জগতলৈ আগবঢ়োৱা অনবদ্য অৱদানৰ বাবে তেখেতক ২০১৪ চনত অসম সাহিত্য সভাই সাহিত্যাচাৰ্য উপাধি প্ৰদান কৰে। বিশ্বেশ্বৰ হাজৰিকাই অসমৰ প্ৰসিদ্ধ সাহিত্যিক-পণ্ডিত ড॰ বাণীকান্ত কাকতিৰ গৱেষণামূলক গ্ৰন্থ -খন অসমীয়া ভাষালৈ অনুবাদ কৰিছিল। অনূদিত গ্ৰন্থখনৰ নাম হৈছে অসমীয়া ভাষা: ইয়াৰ গঠন আৰু ক্ৰমবিকাশ। তেখেতে ‘অসমীয়া-বড়ো-ৰাভা ত্ৰিভাষিক অভিধান’খনো প্ৰণয়ন কৰিছিল। ইয়াৰ উপৰিও তেখেতে চৰ্যাগীত, শিলালিপি আৰু অসমৰ বুৰঞ্জী সম্পৰ্কেও গুৰুত্বপূৰ্ণ অধ্যয়ন কৰিছে।

স্বীকৃতি আৰু সন্মান

২০১৪ চনত অসম সাহিত্য সভাই বিশ্বেশ্বৰ হাজৰিকাক সাহিত্যাচাৰ্য উপাধিৰে বিভূষিত কৰে।
২০১৮ চনত বৰপেটা সাহিত্য সভাৰ সভাপতি উদ্ধৱ চন্দ্ৰ দাসৰ সভাপতিত্বত অনুষ্ঠিত এক অনুষ্ঠানত ভাষাতত্ত্ববিদ-বিশ্বেশ্বৰ হাজৰিকা নামৰ এখন গ্ৰন্থ উন্মোচন কৰা হয়। গুৱাহাটী বিশ্ববিদ্যালয়ৰ অসমীয়া বিভাগৰ মুৰব্বী অধ্যাপক ড॰ মুকুল চক্ৰৱৰ্তীয়ে গ্ৰন্থখন উন্মোচন কৰিছিল। গ্ৰন্থখন সম্পাদনা কৰিছিল ড॰ ৰাতুল পাঠকে।

লগতে চাওক

বাণীকান্ত কাকতি
চৰ্যাপদ
অসম বুৰঞ্জী

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
৩ জানুৱাৰী

৩ জানুৱাৰী দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৩য় দিন। বছৰটো শেষ হ’বলৈ এই দিনৰ পৰা মুঠ ৩৬২টা দিন (অধিবৰ্ষত ৩৬৩টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

ঘটনাৰাজী

১৬৫৩ - কুনান ক্ৰছ শপত (Coonan Cross Oath) কেৰেলাৰ চেণ্ট থমাছ খ্ৰীষ্টানসকলে পৰ্তুগীজ শাসনক প্ৰতিহত কৰাৰ শপত গ্ৰহণ কৰে, যিটো ঔপনিৱেশিক ইতিহাসৰ এক ডাঙৰ পৰিঘটনা।
১৭৮২ - চিলেট প্ৰতিষ্ঠা, ব্ৰিটিছ প্ৰশাসনে চিলেটক জিলা হিচাপে প্ৰতিষ্ঠা কৰে, য'ত পিছলৈ ব্ৰিটিছ শাসনৰ বিৰুদ্ধে মুহাৰৰামেৰ হাংগামা নামেৰে জনাজাত বিদ্ৰোহ ঘটে।
১৮৮০ - ইলাষ্ট্ৰেটেড উইকলি অৱ ইণ্ডিয়া, ভাৰতীয় সংবাদ মাধ্যমত এক শতিকাৰো অধিক সময় ধৰি মুখ্য ভূমিকা গ্ৰহণ কৰা এই আইকনিক আলোচনীখনৰ প্ৰথম সংখ্যা বোম্বাইত প্ৰকাশ পাইছিল।
১৯৬৮ - ভাৰতৰ প্ৰথম বতৰ বিজ্ঞান ৰকেট "মেনকা"ৰ প্ৰথম পৰীক্ষণ।
১৯৯৫ - ডাবৱালী স্কুলৰ অগ্নিকাণ্ড, হাৰিয়ানাৰ ডাবৱালীত বিদ্যালয়ৰ অনুষ্ঠানৰ সময়ত হোৱা এক কৰুণ অগ্নিকাণ্ডৰ ফলত প্ৰায় ৪৪২ জন লোকৰ মৃত্যু হয়, বেছিভাগেই শিশু আৰু তেওঁলোকৰ পিতৃ-মাতৃ।
২০০০ - Calcutta চহৰৰ নাম আনুষ্ঠানিকভাৱে Kolkata ৰখা হয় ।
২০০৪ - "নাছা"ৰ "স্পিৰিট" নামৰ যানখনৰ মঙল গ্ৰহত অৱতৰণ।

জন্ম

খ্ৰীষ্টপূৰ্ব ১০৬ - মাৰ্কাছ টুলিয়াছ চিচেৰো, ৰোমান ৰাজনীতিবিদ, কূটনীতিক, আইনজ্ঞ, পণ্ডিত আৰু দাৰ্শনিক।
১৭৫৩ - পাঝাছি ৰজা, কেৰালাৰ এজন হিন্দু ৰাজকুমাৰ যিয়ে ব্ৰিটিছ ইষ্ট ইণ্ডিয়া কোম্পানীৰ বিৰুদ্ধে যুদ্ধ কৰিছিল।
১৭৬০ - বীৰাপাণ্ডিয়া কট্টাবোমমান, তামিলনাডুৰ ১৮ শতিকাৰ এজন মুখীয়াল যিয়ে ব্ৰিটিছ শাসনৰ বিৰুদ্ধে বিদ্ৰোহ কৰিছিল।
১৮৩১ - সাৱিত্ৰীবাই জ্যোতিৰাও ফুলে, ভাৰতীয় সমাজ সংস্কাৰক আৰু কবি।
১৮৩৬ - মুনশী নৱল কিশোৰ, এছিয়াৰ অন্যতম পুৰণি আৰু উল্লেখযোগ্য ছপাশাল লক্ষ্ণৌৰ নৱল কিশোৰ প্ৰেছৰ প্ৰতিষ্ঠাপক।
১৯০৫ - মিগিশ্বি ছেটছুকো, জাপানী যোগ চিত্ৰশিল্পী।
১৯২৭ - জানকী বল্লভ পাটনায়ক, ওড়িশাৰ প্ৰাক্তন মুখ্যমন্ত্ৰী তথা অসমৰ প্ৰাক্তন ৰাজ্যপাল। (মৃত্যু: ২১ এপ্ৰিল, ২০১৫)
১৯৪১ - অৱনী চক্ৰৱৰ্তী, অসমীয়া প্ৰগতিশীল কবি, ঔপন্যাসিক আৰু প্ৰবন্ধকাৰ।
১৯৪১ - সঞ্জয় খান, ভাৰতৰ বিখ্যাত চলচ্চিত্ৰ অভিনেতা আৰু পৰিচালক, বিশেষকৈ The Sword of Tipu Sultan ৰ চৰিত্ৰৰ বাবে বিখ্যাত।
১৯৫৬ - মেল গিবচন, প্ৰখ্যাত অষ্ট্ৰেলিয়ান অভিনেতা।
১৯৭৭ - গুল পানাগ, জনপ্ৰিয় ভাৰতীয় অভিনেত্ৰী, মডেল, আৰু প্ৰাক্তন সৌন্দৰ্য্য ৰাণী ।
১৯৯৪ - চেমিনলেন দংগেল, ভাৰতীয় পেছাদাৰী ফুটবল খেলুৱৈ।
২০০৩ - গ্ৰেটা থুন্‌বাৰি, চুইডিছ পৰিৱেশ কৰ্ম্মী।

মৃত্যু

২০০৩ - সতীশ ধৱন, ভাৰতীয় গণিতজ্ঞ তথা এৰ'স্পেছ অভিযন্তা।
২০০৫ - জে এন দিক্ষিত, ভাৰতৰ বৈদেশিক সচিব আৰু পিছলৈ ৰাষ্ট্ৰীয় নিৰাপত্তা উপদেষ্টা হিচাপে কাৰ্যনিৰ্বাহ কৰা এজন বিশিষ্ট কূটনীতিবিদ।
২০১৩ - এম এছ গোপালকৃষ্ণন, কৰ্ণাটক আৰু হিন্দুস্তানী শাস্ত্ৰীয় সংগীতৰ ক্ষেত্ৰত এজন কিংবদন্তি ভায়লিনবাদক ।

দিৱস

জংগাল বলহু দিৱস : এই দিনটোত তিৱা জনগোষ্ঠীৰ মহান বীৰ তথা ৰজা জংগাল বলহুক সোঁৱৰণ কৰা হয়।
টামাছেছেৰী উৎসৱ (জাপান)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
নগাঁও নাট্য মন্দিৰ

নগাঁও নাট্য মন্দিৰ নগাঁও চহৰৰ আমোলাপট্টি অঞ্চলত প্ৰতিষ্ঠিত এক সাংস্কৃতিক ভৱন আৰু স্থায়ী মঞ্চসহ নাট পৰিৱেশনৰ এক অনুষ্ঠান৷ ১৮৯৬ চনত “দা নগাঁও আছামীজ ড্ৰামাটিক ক্লাৱ’’ গঠনৰ যোগেদি আৰম্ভণি ঘটা অনুষ্ঠানটিৰ ১৯২৯ চনত স্থায়ী ৰংগমঞ্চ আৰু প্ৰেক্ষাগৃহ মুকলি কৰা হয়৷ ১৯৫৪ চনত নগাঁও নাট্য মন্দিৰে ভাৰত চৰকাৰৰ সংগীত নাটক অকাডেমীৰ স্বীকৃতি লাভ কৰে৷

ইতিহাস

উল্লেখযোগ্য মঞ্চায়ন

পৰিচালনা

অৰ্থসাহায্য

সৰ্বভাৰতীয় পুৰস্কাৰ

তথ্যসূত্ৰ

শ্ৰেণী:অনুষ্ঠান প্ৰতিষ্ঠান
শ্ৰেণী:অসমৰ সংস্কৃতি